Diari Oficial de la Generalitat Valenciana


Sumari del DOGV 372, del 05-05-1986 (1986/806166)

ORDRE de 15 d'abril de 1986, de la Conselleria de Cultura, Educació i Ciència, per la qual es crea el Consell Assessor d'Arqueologia.
-------------------------------------------------------------------------------------------------------------------------------------

### Dades del document

Número de DOGV
:   372

Data del DOGV
:   05-05-1986

Secció del DOGV
:   ALTRES DISPOSICIONS

Número del document
:   1986/806166


Data del document
:   15-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 d'abril de 1986, de la Conselleria de Cultura, Educació i Ciència, per la qual es crea el Consell Assessor d'Arqueologia.  
La Llei Orgànica 5/1982, de 10 de juliol, atribueix a la Generalitat Valenciana la competència exclusiva sobre patrimoni arqueològic, i com que s'han transferit les funcions i els serveis corresponents per Reial Decret 3066/1983, de 13 d'Octubre, el Consell de la Generalitat Valenciana per Decret 171/1983, de 29 de desembre, assignà aquestes competències, funcions i serveis a la Conselleria de Cultura, Educació i Ciència.   
El Decret 38/1984, de 2 d'abril, pel qual s'aprova el Reglament Orgànic i Funcional d'aquesta Conselleria, preveu la constitució d'òrgans assessors específics en relació a matèries o serveis.   
Comprovada en la pràctica la utilitat que persones de prestigi reconegut en la matèria presten concurs a l'elaboració dels plans que, en relació amb l'arqueologia, pretén dur a terme la Generalitat Valenciana, per tal d'assegurar el caràcter homogeni i el nivell científic adequat de l'acció de la Generalitat Valenciana pel que fa al foment i regulació de la investigació arqueològica. En raó de la importància que per al Patrimoni Històric té l'Arqueologia, com a disciplina específica es considera convenient la creació d'un Consell Assessor d'Arqueologia.   
En atenció a aquestes raons, i fent ús de les facultats que legalment tinc atribuïdes,   
ORDENE  
Article primer  
Es crea el Consell Assessor d'Arqueologia, dependent de la Conselleria de Cultura, Eduació i Ciència.   
El Consell Assessor d'Arqueologia és un òrgan de caràcter consultiu que prestarà assistència i concurs al titular del departament en tots els assumptes i activitats en matèria d'arqueologia que s'estime escaient sotmetre al seu parar.   
Article segon  
El Consell d'Arqueologia podrà ser consultat respecte dels assumptes següents:   
a) Les línies generals dels avantprojectes legislatius o normatius que en matèria d'arqueologia elabore la Conselleria de Cultura, Educació i Ciència.   
b) Els plans que en matèria d'arqueologia elabore la Conselleria de Cultura, Educació i Ciència.   
c) Qualsevol altre assumpte que el Conseller de Cultura, Educació i Ciència estime escaient sotmetre a la seva consideració.   
Article tercer  
a) El Consell Assessor d?Arqueologia estarà integrat pels membres següentes:   
-President: El Director General de Patrimoni Artístic.   
-Vocals: fins a dotze persones de prestigi reconegut en el camp de l'arqueologia, designats pel Conseller de Cultura, Eduació i Ciència.   
-Secretari: El Cap del Servei de Patrimoni Artístic Moble, amb veu però sense vot.   
b) El vocals del Consell Assessor d?Arqueologia seran designats per un període de dos anys.   
Transcorregut aquest termini cessaran automàticament en les seues funcions.   
Article quart  
El càrrec de vocal del Consell Assessor d'Arqueologia serà gratuït, sense prejudici del dret a l'abonament de les indemnizacions per assistències que legalment estiguen establertes.   
Article cinqué  
Un. El Consell Assessor d'Arqueologia haurà de celebrar amb caràcter ordinari dues sessions anuals.   
Dos. Se celebraran sessions extraordinàries quan:   
a) Les convoque el President,   
b) Ho sol·liciten per escrit al President almenys un terç dels membres.   
Tres. La convocatòria del Consell Assessor d'Arqueologia haurà de fer-se almenys amb set dies d'antelació.   
Article sisé  
Perquè el Consell Assessor d'Arqueologia puga celebrar vàlidament sessió, hauran d'estar presents almenys la meitat més un dels membres que el componen, i en tot cas, el President i el Secretari, o les persones que els hi substituesquen legalment.   
Article seté  
Per a l'estudi de matèries específiques, el Consell Assessor d'Arqueologia podrà designar, entre els seus membres, comissions especialitzades, la funció de les quals serà elevar informes al mateix Consell.   
València, 15 d'abril de 1986.   
El Conseller de Cultura, Educació i Ciència,  
CEBRIA CISCAR I CASABAN